મુંબઈઃ આજે વાનખેડેમાં મુંબઈ અને હૈદરાબાદ વચ્ચે મેચ રમાશે. મુંબઈ અત્યાર સુધી બે મેચ રમ્યું છે, જેમાં એક મેચમાં જીત અને એકમાં હાર મળી છે. હૈદરાબાદ અત્યાર સુધી પોતાની બંને મેચ જીતી ચૂક્યું છે અને પોઇન્ટ ટેબલમાં ટોચ પર છે. સવાલ એ છે કે ઘર આંગણે શું મુંબઈ મહેમાન ટીમ હૈદરાબાદને જીતની હેટ ટ્રિક કરતું રોકી શકશે ખરું? બંને ટીમ પાસે યુવા અને અનુભવી ખેલાડીઓનું સારું મિશ્રણ છે. યુવા ખેલાડીઓમાં મુંબઈ પાસે નીતિશ રાણા, કુણાલ અને હાર્દિક પંડ્યા જેવા ખેલાડીઓ છે, જ્યારે હૈદરાબાદ પાસે અફઘાની યુવા લેગ સ્પિનર રાશિદ ખાન અને ઓલરાઉન્ડર તરીકે મોઇઝેક હેનરિક છે.